Скупштина општине Врњачка Бања на \_\_\_. седници одржаној \_\_\_.\_\_\_.2019. године, на основу чл. 20. Закона о локалној самоуправи („Сл. гласник РС“, бр. 129/2007, 83/2014 - др. закон, 101/2016 - др. закон и 47/2018) и члановима 14. и 36. Статута општине Врњачка Бања („Сл. лист општине Врњачка Бања“, бр. 12/19), доноси

**О Д Л У К А**

**О УСВАЈАЊУ ЛОКАЛНОГ АКЦИОНОГ ПЛАНА**

**ЗА СОЦИЈАЛНО УКЉУЧИВАЊЕ РОМА И РОМКИЊА У ОПШТИНИ ВРЊАЧКА БАЊА 2019-2021**



Усваја се Локални акциони план за социјално укључивање Рома и Ромкиња у општини Врњачка Бања за период 2019-2021. године (у даљем тексту: ЛАП).



Општи циљ ЛАП је унапређење положаја Рома и Ромкиња на територији општине Врњачка Бања, стварање услова за њихову социјалну укљученост, смањење сиромаштва и сузбијање дискриминације Рома и Ромкиња, односно стварање услова за пун приступ остваривању људских права лица ромске националности.

ЛАП је усклађен, како са националним стратешким документима од значаја за питања Рома, тако и са циљевима Стратегије одрживог развоја 2013-2023. године.

Општина Врњачка Бања овим документом изражава пуну спремност за реализацију пројеката и планова који су представљени у специфичним циљевима Локалног акционог плана. Обједињавањем свих релевантних актера у локалној заједници, кроз сталне активности Институционалне радне групе, створена је могућност за координацију и активно праћење проблема, као и за реализацију циљева Локалног акционог плана. Коначни циљ, коме се приближавамо кроз овај Локални акциони план, а коме општина Врњачка Бања у свом деловању увек тежи, јесу једнаке шансе и могућности и једнака права свих становника који живе или су привремено смештени на њеној територији.

Праћење и оцену ефеката програма и мера овог акционог плана вршиће Институционална радна група.



Обавезују се носиоци активности за спровођење програма и мера, извођачи радова и актери који буду укључени у спровођење програма и мера ЛАП да Институционалној радној групи по окончању активности, односно њеном захтеву, доставе коначне, односно периодичне извештаје о реализацији тих програма и мера.



ЛАП је саставни део ове Одлуке и биће објављен на званичном сајту Општине Врњачка Бања.



Ова одлука ступа на снагу наредног дана од дана објављивања у „Сл. листу Општине Врњачка Бања”.

СКУПШТИНА ОПШТИНЕ ВРЊАЧКА БАЊА

Број: \_\_\_-\_\_\_/19 од \_\_.\_\_.2019. године

ПРЕДСЕДНИК

СКУПШТИНЕ ОПШТИНЕ

Иван Радовић

**ОБРАЗЛОЖЕЊЕ**

**Правни основ и разлози за доношење ове одлуке**

Правни основ за усвајање ЛАП-а налази се у чл. 20. Закона о локалној самоуправи („Сл. гласник РС“, бр. 129/2007,83/2014 - др. закон, 101/2016 - др. закон и 47/2018) којим је дефинисано да се Општина, преко својих органа, у складу с Уставом и законом, стара о остваривању, заштити и унапређењу људских и мањинских права, као и чл. 14. и 36. Статута општине Врњачка Бања („Сл. лист општине Врњачка Бања“, бр. 12/19), којима се утврђује да се општина стара о остваривању, заштити и унапређењу људских права, доноси стратегије и усваја посебне мере у циљу отклањања неједнакости и стварања једнаких могућности остваривања људских и мањинских права, помаже развој различитих облика самопомоћи и солидарности са лицима са посебним потребама, као и са лицима која су суштински у неједнаком положају са осталим грађанима и подстиче активности и пружа помоћ организацијама особа са инвалидитетом и другим социјално-хуманитарним организацијама на својој територији;

Разлози за доношење ове одлуке огледају се у жељи да се побољша социјално-економски положај ромске националне мањине у општини Врњачка Бања, уз пуно уживање мањинских права и оствари већа социјална укљученост Рома у све сегменте друштва у локалној заједници, а кроз идентификацију проблема припадника ромске мањине на територији општине Врњачка Бања и дефинисање активности и мера којима би се деловало на узроке идентификованих проблема. Такође, потребно је и да се развију капацитети органа локалне самоуправе са циљем ефикасног старања о остваривању и заштити права лица ромске националности и делотворно укључе представници ромске заједнице у поступке осмишљавања и спровођења активности и мера и остваривања гарантованих људских права на рад, становање, образовање, социјалну и здравствену заштиту.

**Објашњење основних правних института и појединачних решења**

Чланом 1. је установљена обавеза усвајања Плана; Чланом 2. је одређен општи циљ који се има остварити Планом; Чланом 3. исказана је спремност за реализацију пројеката и планова који су представљени у специфичним циљевима Локалног акционог плана; Чланом 4. дефинисана је структура за управљање процесом примене Плана; Члан 5. уређује начин спровођења, праћења и оцењивања успешности реализације Плана; Чланом 6. дефинисана је локација на којој ће моћи да се преузме План у дигиталном облику – pdf формату; Чланом 7. је уређено ступање на правну снагу ове Одлуке.

**Финансијски ефекти**

За реализацију ове одлуке нису потребна финансијска средства.

**Ступање на снагу и објављивање**

Ова Одлука ступа на снагу наредног дана од дана објављивања у „Сл. листу Општине Врњачка Бања“.

ОПШТИНСКА УПРАВА

ОДСЕК ЗА ЛОКАЛНИ ЕКОНОМСКИ РАЗВОЈ И ИНВЕСТИЦИЈЕ

ОБРАДИО:

Небојша Алимпић

координатор локалног економског развоја

РУКОВОДИЛАЦ ОДСЕКА

Сузана Црноглавац

НАЧЕЛНИК

ОПШТИНСКЕ УПРАВЕ

Славиша Пауновић